

**REPUBLIKA HRVATSKA**

**BJELOVARSKO-BILOGORSKA ŽUPANIJA**

#### OPĆINA BEREK

**OPĆINSKI NAČELNIK**

**KLASA: 023-05/25-01/01**

**URBROJ: 2103-06-02-25-01**

**Berek, 2. siječnja 2025.**

Na temelju članka 26. Pravilnika o unutarnjem redu Jedinstvenog upravnog odjela Općine Berek („Službeni glasnik Općine Berek 05/2024“) i članka 47. Statuta Općine Berek („Službeni glasnik Općine Berek 2/2021“), općinski načelnik donosi

O D L U K U

o radnom vremenu Općine Berek

Članak 1.

Ovom Odlukom uređuje se radno vrijeme Jedinstvenog upravnog odjela Općine Berek (dalje: Jedinstveni upravni odjel), te raspored radnog vremena tijekom tjedna i radnog dana, uredovni dani, vrijeme za rad sa strankama i druga pitanja u vezi s radnim vremenom.

Članak 2.

U Jedinstvenom upravnom odjelu radno vrijeme traje 40 sati tjedno, od ponedjeljka do

petka po osam (8) sati dnevno.

Dnevno radno vrijeme je u sve radne dane od 7 do 15 sati.

Uredovno radno vrijeme sa strankama je od ponedjeljka do petka od 7 do 15 sati.

Članak 3.

Dnevni odmor službenika i namještenika tijekom radnog vremena traje 30 minuta.

Na dnevni odmor službenici i namještenici Jedinstvenog upravnog odjela odlaze u smjenama u vremenu od 10.00 do 11.00 sati, tako da za vrijeme dnevnog odmora u zgradi Općine uvijek ostaje dio službenika i namještenika.

Članak 4.

Iznimno, od odredaba članaka 2. i 3. ove Odluke, ovisno o potrebama, za pojedine službenike i namještenike može se pojedinačnim aktom čelnika tijela odrediti i drugačiji raspored tjednog radnog vremena i primanja stranaka, te dnevni odmor.

Članak 5.

Ova Odluka stupa na snagu danom donošenja i bit će objavljena na oglasnoj ploči i

web stranici Općine Berek.

**OPĆINSKI NAČELNIK:**

**Mato Tonković, v.r.**